Hagelupin

Hagelupin (Lupinus polyphyllus) er en flerårig urt (staude) som danner klynger med korte skudd fra rothalsen. Den formerer seg med frø og ved at løsrevne planter spres ved bortføring av jordmasser (antropogen spredning). Hagelupinen blir omkring 50-150 cm høy. I 2016 innførte norske myndigheter forbud mot å plante lupiner.

Hagelupinen stammer fra det vestlige Nord-Amerika, hvorfra den ble introdusert til Europa i 1826 av skotten David Douglas. Arten spredde seg raskt fra Storbritannia til Sentral-Europa som hageplante. Alt på 1840-tallet kunne man finne den i en rekke fargevarianter. I Norge er arten nevnt i 1831, men den ble trolig ikke kultivert her før etter andre verdenskrig. I Sverige ble den først beskrevet fra Skåne i 1870.

Arten blomster i mai-juni (juli i de nordligste områdene). Den sprer seg i hovedsak fra frø. Frøene danner en langvarig
frøbank og kan ligge i jorden i mer enn 50 år uten å miste spireevnen.

I Fremmedartslista 2023 er hagelupin vurdert som svært høy risiko på grunn av stort invasjonspotensial og høy økologisk effekt.

 Referanser 

 Litteratur 






 Eksterne lenker 


Kategori:Erteblomstfamilien
Kategori:Stauder
Kategori:Høyrisikoarter på fremmedartslista
Kategori:Forbud angående fremmede organismer